Comunicat referent a les obres del CEIP Sant Joan de Ribera
2025-07-24

L’Ajuntament de Burjassot vol informar la comunitat educativa del CEIP Sant Joan de Ribera, així com al municipi, sobre el motiu de la paralització de les obres de rehabilitació del citat centre.

Després d’arribar a aquesta Corporació diverses informacions referent a una possible paralització de les obres en el CEIP Sant Joan de Ribera, l’Alcaldia de Burjassot, amb Rafa García com a màxim responsable, ha realitzat les consultes pertinents en la Conselleria d’Educació, i ha sigut informada de forma verbal sobre la situació de les citades obres.

En aquests moments, la reforma integral del CEIP Sant Joan de Ribera, “es troba paralitzada en haver-se detectat per part de l’empresa adjudicatària de l’obra, problemes constructius addicionals als ja previstos en el projecte. Açò suposa la paralització de la citada obra i la realització d’un projecte complementari que suplemente els problemes detectats, el projecte complementari supera en un 10% el cost de l’obra i per aquest motiu no pot ser un modificat del projecte. Aqueixa és la informació verbal que tenim”, ha manifestat l’alcalde de Burjassot.

“Aquest projecte complementari, suposarà l’inici d’un nou tràmit administratiu, i també, òbviament, s’allargarà la data de finalització de l’obra. Des d’aquest Ajuntament anem a continuar lluitant per a agilitar al màxim aquesta nova licitació i adjudicació, perquè els terminis siguen el més breu possible i el més ràpid perquè es puguen reprendre les obres de rehabilitació integral i iniciar el curs 2016/2017 en l’edifici ja acabat”, finalitza García.